Els mercats exteriors continuen celebrant-se a Sagunt davall estrictes mesures de seguretat i higiene
04 de juny 2020

![Imagen 1](/media/iielexcp/95maq_mercado-exterior-sagunto-3.jpg)![Imagen 2](/media/fe2dnpn5/c_gloria-parra-4.jpg)

La regidora de Comerç i Mercats de l'Ajuntament de Sagunt, Gloria Parra, informa la ciutadania que els mercats municipals exteriors continuen celebrant-se amb estrictes mesures de seguretat i higiene. En el cas del mercat de Sagunt, que es va celebrar ahir, es va fer amb un 50% de la capacitat, un total de 130 llocs que no van ser ocupats íntegrament, i donant prioritat al sector de l'alimentació. No obstant això, ja s'ha incorporat, encara que de manera gradual, el sector tèxtil, calçat o altres mercaderies.

  

En este sentit, i després de la inspecció de Sanitat, Gloria Parra assegura que «**es va emetre una acta en la qual expressaven la conformitat de tots els elements de seguretat i això és el més important per a nosaltres com a Ajuntament, estar tranquils perquè el treball que s'ha elaborat quant a protocols està funcionant respecte a paràmetres de seguretat i de garantir esta seguretat tant de venedors com de compradors**». Parra s'ha mostrat satisfeta perquè, a més de garantir la seguretat, s'està donant l'oportunitat a venedors, fins i tot del sector tèxtil, que havien estat més de dos mesos sense poder treballar, i oferint-los l'opció de fer-ho amb garanties.

  

Cal recordar que, a causa de l'actual circumstància provocada per la covid-19, els mercats municipals han extremat els seus protocols i han implantat una sèrie de normes per a garantir la seguretat com, per exemple, l'obligació de mantindre la distància de seguretat de 2 metres entre compradors i venedors, l'ús de gel hidroalcohòlic en l'entrada, l'ús de màscara, evitar tocar els aliments i, en el cas dels tèxtils, fer-ho previ ús de gel, tenint en compte que, si la persona finalment no compra el producte que es prova, este haurà de quedar en quarantena.

  

En esta línia, la regidora de Comerç i Mercats ha declarat que «**sabem que són moltes les normes i restriccions que hem de complir, però és fonamental que tots els agents implicats siguem conscients d'això, i per això apel·le a la corresponsabilitat perquè tots som responsables de fer del nostre mercat un lloc segur**». Gloria Parra assegura que este és un treball de tots i que, tant compradors com venedors, han de tindre la capacitat de tolerar tots els canvis. «**Això no és una circumstància normal, encara que sí que es respira cert clima de normalitat als carrers i això té la seua part positiva i negativa; és bo per a les vendes, però no ho és tant per a la seguretat, ja que la gent pot confiar-se, per això apel·lem a la responsabilitat de la ciutadania**», explica Parra.

  

![](/media/3xxj1xl2/95c_mercado-exterior-sagunto-1.jpg)  
Una altra de les qüestions a destacar és l'accés al recinte, perquè únicament es pot entrar o eixir del mercat pels accessos habilitats per a això. Actualment hi ha dos entrades i dos eixides, encara que a partir del pròxim dimecres s'habilitarà en el mercat de Sagunt un nou accés per a la gent que ve de Doctor Palos. En este sentit, Gloria Parra ha destacat que és molt important que la gent se cenyisca a entrar i eixir per les zones establides, ja que en cada entrada hi ha una persona encarregada de comptar l'aforament a través d'aplicacions especialitzades i assegura que «**si no entrem pel lloc adequat este control de l'aforament es perd i no podem garantir la seguretat en el recinte. En cas de no poder fer-ho, haurem d'acabar suspenent els mercats**».  

  

A més, la regidora recorda que la Policia Local s'està encarregant d'advertir als qui entren al recinte pel lloc que no siga l'establit i que això suposa un incompliment d'una norma amb sancions més severes, atés que es tramita per la delegació de Govern, i les multes són de 601 euros, com a mínim, a més d'un risc per a la salut.

  

Finalment, Gloria Parra ha remarcat que «**és treball de tots i de totes fer de la compra en els mercats un lloc segur; l'Ajuntament de Sagunt està posant tot de la seua part perquè així siga, amb la implicació de deu departaments que estan treballant activament en els protocols de seguretat, però necessitem la col·laboració, l'empatia i la tolerància de tota la ciutadania**». está dando la oportunidad a vendedores, incluso del sector textil, que habían estado más de dos meses sin poder trabajar, y ofreciéndoles la opción de hacerlo con garantías. 

*   [](http://www.facebook.com/sharer.php?u=https://aytosagunto.es/va/actualitat/els-mercats-exteriors-continuen-celebrant-se-a-sagunt-davall-estrictes-mesures-de-seguretat-i-higiene/ "Facebook")
*   [](http://twitter.com/share?url=https://aytosagunto.es/va/actualitat/els-mercats-exteriors-continuen-celebrant-se-a-sagunt-davall-estrictes-mesures-de-seguretat-i-higiene/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-mercats-exteriors-continuen-celebrant-se-a-sagunt-davall-estrictes-mesures-de-seguretat-i-higiene/ "Linked In")
*   [](mailto:?body=https://aytosagunto.es/va/actualitat/els-mercats-exteriors-continuen-celebrant-se-a-sagunt-davall-estrictes-mesures-de-seguretat-i-higiene/)